2.12.2022 г.
BG
Официален вестник на Европейския съюз
L 311/11
Член 18 Скатове от сем.
Mobulidae 1.
На риболовните кораби на Съюза се забранява да залагат преднамерено какъвто и да е вид уред около скатове от сем.
Mobulidae (видове от рода Mobula), ако животното е било забелязано преди началото на залагането. 2.
Риболовните кораби на Съюза нямат право да задържат на борда, да трансбордират, да разтоварват, да съхраняват, да продават и да предлагат за продажба части или цели трупове на скатове от сем.
Mobulidae. 3.
Риболовните кораби на Съюза бързо освобождават живи и неувредени — доколкото е възможно — непреднамерено уловените скатове от сем.
Mobulidae, веднага щом те бъдат забелязани в мрежата, на куката или на палубата, като освобождаването трябва да се извърши по начин, който ще доведе до възможно най-малко увреждане на уловените екземпляри.
Те предприемат всички разумни действия за прилагане на процедурите за третиране на скатовете от сем.
Mobulidae, като вземат предвид безопасността на екипажа. 4.
Независимо от параграф 3, ако в хода на риболовните операции на кораб на Съюза с мрежи гъргър непреднамерено бъде уловен и замразен скат от сем.
Mobulidae, целият екземпляр се предава на компетентните правителствени или други органи или се изхвърля на мястото на разтоварване.
Предадените по този начин скатове от сем.
Mobulidae не могат да бъдат продавани или разменяни, но могат да бъдат дарявани за домашна консумация от човека.
5. Риболовните кораби на Съюза използват подходящи техники за ограничаване на рисковете, идентифициране, третиране и освобождаване, като трябва да разполагат на борда с цялото необходимо оборудване за освобождаване на скатове от сем.
Mobulidae.
Член 19 Китови акули 1.
На риболовните кораби на Съюза се забранява да залагат преднамерено мрежи гъргър около китови акули (Rhincodon typus) в зоната, ако животното е било забелязано преди началото на залагането. 2.
В случай че китова акула се окаже непреднамерено обкръжена или оплетена в риболовен уред, риболовните кораби на Съюза: а) предприемат всички разумни действия, за да гарантират безопасното ѝ освобождаване в съответствие със съществуващите насоки за най-добри практики на Научния комитет на IOTC за безопасно освобождаване и третиране на китови акули, като вземат предвид безопасността на екипажа; б) докладват за инцидента на държавата членка на знамето на кораба, като посочват следната информация: — брой екземпляри, — кратко описание на взаимодействието, като по възможност включват информация за начина и причините, по които се е осъществило то, — мястото на обкръжаване, — предприетите действия за безопасно освобождаване, и — оценка на жизнения статус на китовата акула при освобождаване, включително дали е била освободена жива, но впоследствие е настъпила смърт.
РАЗДЕЛ 2
Други видове
Член 20 Животни от разред Китоподобни 1.
На риболовните кораби на Съюза се забранява да залагат преднамерено мрежа гъргър около животно от разред Китоподобни в зоната, ако то е било забелязано преди началото на залагането.